De seneste måneder har der været en del kritik af det sociale medie, Facebook.

Facebook har været et populært socialt netværk i mange år, og er det stadigvæk. Men Facebook giver nogle gange irritationsmomenter hos folk. Der er f.eks. mange spil på Facebook, som en del af Facebook-brugerne ikke bryder sig om. Der er også en gruppe ældre mennesker, der ikke kan finde ud af det, da Facebook bliver mere og mere indviklet. Desuden er der en vis form for mistillid vedr. Facebooks privatliv-politik. Facebook vil nu udvikle en ny slags søgemaskine, som bruger folks privatoplysninger til at finde resultater af et søgemål på nettet, som passer til ens interesse. Og det, mens det ikke er klart, hvor meget Facebook egentligt ved om én.

"Udover dette er der nogle funktioner som Facebook faktisk mangler: man har en "Synes-godt-om"-knap, hvor man kan udtrykke sin glæde over en besked, et billede eller et link," fortæller Albert van Harten.

"Men "Synes-ikke-godt-om" er umuligt, og på trods af, at mange har efterspurgt denne funktion, har Facebook ikke villet implementere funktionen. Jeg tror at Facebook begynder at vokse ud af sin krop, og før eller siden går det galt," tilføjer han.



Nyt projekt

Albert van Harten har derfor startet et projekt, som indtil videre hedder Flikz.

"Om navnet ændres senere, ved jeg ikke endnu. Projektet er ikke færdigt, men begynder i hvert fald at ligne noget: se www.flikz.dk for at få dig et indtryk," siger han.

"Min plan med Flikz er, at tilbyde folk i Danmark, resten af Europa og andre dele af verdenen et socialt netværk som er enkelt og som har et åbent sind. Jeg vil, at folk ved, hvilke oplysninger der ligger om en, og værne godt om folks privatliv. Desuden vil jeg gerne give folk tilbage, det som Facebook engang har givet folk, og nu er ved at trække tilbage," oplyser han.



Økonomien

"Projektet bliver indtil videre udført i min fritid, da min virksomhed ikke skal lide under det. Selvom Flikz er under udvikling, og ikke endnu er offentliggjort, har Flikz brug for sponsorer, for at kunne bære omkostninger, så snart den er klar til at blive lanceret officielt. Der er endnu en vej til at gå, men jeg er ved at blive færdig med systemet. For at kunne lave det helt færdigt, er der brug for sponsorer," fortæller Albert van Harten, som cirka mangler en million kroner.

"Et startbeløb skal bruges til at kunne betale en advokat, som skal udfærdige betingelserne for at kunne oprette en konto på Flikz, markedsføre Flikz fra lanceringsdatoen, leje af serverkapacitet, betaling af omkostninger ved pressemeddelelser gennem hele Europa, og ikke mindst lønning for den tid, jeg kommer til at bruge (i nær fremtid) når jeg fuldtids skal arbejde på Flikz," siger Albert van Haven.

